ANEXA LA HCL NR. 68 din 31.07.2023


CONTRACT  DE PARTENERIAT
Nr..................din ...................................


Având în vedere prevederile Hotărârii Consiliului Local nr.............. din ....................... privind acordarea de sprijin financiar Asociației Club Sportiv Karate Pas cu Pas, cu punct de lucru pe raza comunei Cleja, județul Bacău

Art.1 PĂRȚILE CONTRACTANTE

UAT COMUNA CLEJA, cu sediul în str. Unirii, nr. 224, localitatea Cleja, comuna Cleja,  jud. Bacău, cod fiscal 4455536, tel. 0234 253 012, fax: 0234 253 222, cont bancar nr. ......................................................, deschis la Trezoreria operativă a Municipiului Bacău, prin reprezent legal Primar - IȘTOC PETRU, 
şi,
            ASOCIAȚIA CLUB SPORTIV KARATE PAS CU PAS, cu sediul în Bacău, str. Cornișa Bistriței, Bl. 32, Sc. A, Et. 3, Ap. 14, jud. Bacău, având punct de lucru în sat Cleja, str. Berței, nr. 2, comuna Cleja, jud. Bacău, CIF 36638485, CIS 0076497, înfiinţată în baza sentinţei civile nr. 15020/180/2016 tel. 0742117497, cont bancar RO44BTRLRONCRT03622292701, deschis la BANCA TRANSILVANIA reprezentată legal prin  GOGA OCTAVIAN,

Art.2 OBIECTUL  CONTRACTULUI
2.1  Obiectul  prezentului  contract  are  ca  scop  acordarea  de  sprijin  financiar  Asociației Club Sportiv Karate Pas cu Pas, cu punct de lucru pe raza comunei Cleja, județul Bacău,  pentru activitatea  sportivă ce urmează a fi desfășurată la Campionatul European de Karate Goju Ryu, care va avea loc în perioada 11-17 septembrie 2023 în localitatea Liege – Belgia.

Art.3 DURATA CONTRACTULUI
3.1   Prezentul contract intră în vigoare la data semnării de către părți și își încetează aplicabilitatea la data justificării sumelor alocate, conform obligativității asumate, în termen de 30 de zile de la data încheierii competiției sportive.

Art.4 DREPTURILE ȘI OBLIGAȚIILE PĂRȚILOR
4.1  Comuna Cleja se obligă să susțină financiar Asociația Club Sportiv Karate Pas cu Pas, cu punct de lucru pe raza comunei Cleja, județul Bacău, cu suma de 6.000 lei, reprezentând costuri transport, cazare, mic dejun, asigurări medicale sportiv și antrenor, taxă competiție sportiv, pentru activitatea sportivă desfășurată la Campionatul European de Karate Goju Ryu, care va avea loc în perioada 11-17 septembrie 2023 în localitatea Liege – Belgia.
4.2 Asociația Club Sportiv Karate Pas cu Pas, se obligă să susțină financiar participarea la evenimentul - Campionatul European de Karate Goju Ryu - cu o contribuție proprie în sumă de 1.000 lei, reprezentând taxa de înscriere sportivi, masă și alte cheltuieli ocazionate de desfășurarea Campionatului European de Karate Goju Ryu.
4.3 Asociația Club Sportiv Karate Pas cu Pas se obligă să contribuie la dezvoltarea ramurii sportive pe care o practică.
4.4 Asociația Club Sportiv Karate Pas cu Pas se obligă să promoveze imaginea Comunei Cleja în toate activitățile pe care le va desfășura.
4.5 Asociația Club Sportiv Karate Pas cu Pas se obligă să nu transfere sau să cesioneze drepturile dobândite prin prezentul contract de susținere financiară altor persoane fizice sau juridice.
4.6 Asociația Club Sportiv Karate Pas cu Pas se obligă ca în termen de 30 de zile, de la întoarcere, să prezinte dovada cheltuielilor cu documente justificative.

Art.5 MODIFICAREA ȘI ÎNCETAREA CONTRACTULUI
5.1 Încetarea prezentului contract poate avea loc în următoarele cazuri:
a) la împlinirea termenului pentru care a fost încheiat;
b) prin acordul părților contractante;
c) în urma ivirii unui caz de forță majoră;
d) prin reziliere.

Art.6 CONFIDENȚIALITATEA
Părțile se obligă să păstreze confidențialitatea datelor, informațiilor și documentelor pe care le vor deține ca urmare a executării clauzelor prezentului contract. 
Datele cu caracter personal la care părțile au acces vor fi prelucrate cu respectarea prevederilor Regulamentului (UE) 679/2016 – GDPR, privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date.
Datele, informațiile și documentele menționate în paragrafele precedente vor fi prezentate numai organelor de control autorizate, la cererea acestora.
Această clauză de confidențialitate este asumată de părți pentru o perioadă de timp nelimitată.
Părțile se oblligă să depună toate diligențele necesare pentru a se asigura că personalul propriu și persoanele autorizate care cunosc informațiile confidențiale, respectiv informații referitoare la conținutul și executarea prezentului contract, vor respecta confidențialitatea acestora.
O parte contractantă nu are dreptul, fără acordul scris al celeilalte părți, de a face cunoscut contractul sau orice prevedere a acestuia unei terțe părți, în afara persoanelor implicate în îndeplinirea contractului.
Dezvăluirea oricărei informații față de persoanele implicate în îndeplinirea contractului se va face confidențial și se va extinde numai asupra acelor informații necesare în vederea îndeplinirii contractului.
O parte contractantă va fi exonerată de răspunderea pentru dezvăluirea de informații referitoare la contract dacă:
· informația era cunoscută părții contractante înainte ca ea să fi fost primită de la cealaltă parte contractantă; 
· informația a fost dezvăluită după ce a fost obținut acordul scris al celeilalte părți contractante pentru asemenea dezvăluire; 
· partea contractantă a fost obligată în mod legal să dezvăluie informația.

Art.7 REGLEMENTAREA LITIGIILOR
7.1 Eventualele litigii, neînțelegeri sau pretenții, având legătură cu prezentul contract sau încâlcarea, încetarea sau invalidarea acestuia, vor fi soluționate pe cale amiabilă, în caz contrar părțile se vor adresa instanței de judecată de drept comun.

Art.8 FORȚA MAJORĂ
8.1 Prin forța majoră se înțeleg evenimente imprevizibile și inevitabile independente de voința părților, intervenite după intrarea în vigoare a prezentului contract, și care împiedică în mod obiectiv execuția integrală sau parțială a obligațiilor ce decurg din acest contract.
8.2 În caz de apariție a unui caz de forță majoră, partea care îl invocă trebuie să informeze cealaltă parte în termen de 5 zile de la apariția lui, sau de la data de la care a luat cunoștință de acesta, prin notificare expresă, încetarea cazului de forță majoră va fi de asemenea adusă la cunoștința celeilalte părți în termen de 5 zile de la încetare, prin notificare expresă.

Art.9 DISPOZIȚII FINALE
9.1 Modificarea, adaptarea și completarea prezentului contract, se va face numai cu acordul scris al ambelor părți, prin acte adiționale.
9.2 Prezentul contract de parteneriat a fost încheiat în 3(trei) exemplare de valoare juridică egală, la data de..................................                             .



     UAT COMUNA CLEJA 		                                    ASOCIAȚIA CLUB SPORTIV
                PRIMAR                                                                       KARATE PAS CU PAS           


                       PREȘEDINTE DE ȘEDINȚĂ,                                 CONTRASEMNEAZĂ
                               Consilier local,                                                    Secretar general comună,
                         Valentin HOBORICI                                                  Tatiana  FODOR

